Определение на Съда (шести състав) от 22 юни 2021 г. —

Prosecutor of the regional prosecutor’s office in Ruse, Bulgaria

(Дело C‑206/20) ( 1 )

„Преюдициално запитване — Член 99 от Процедурния правилник на Съда — Съдебно сътрудничество по наказателноправни въпроси — Европейска заповед за арест — Рамково решение 2002/584/ПВР — Член 8, параграф 1, буква в) — Европейска заповед за арест, издадена от прокуратурата на държава членка с цел наказателно преследване въз основа на наложена от същия орган мярка, включваща лишаване от свобода — Липса на съдебен контрол преди предаването на издирваното лице — Последици — Ефективна съдебна защита — Харта на основните права на Европейския съюз — Член 47“

1. Преюдициални въпроси — Бързо преюдициално производство — Условия — Обстоятелства, които са основание за бързо разглеждане (член 23а от Статута на Съда; член 105, параграф 1 от Процедурния правилник на Съда) (вж. т. 32—34)

2. Преюдициални въпроси — Отговор, който не оставя място за разумно съмнение — Отговор, който може да бъде изведен недвусмислено от съдебната практика — Прилагане на член 99 от Процедурния правилник (член 267 ДФЕС; член 99 от Процедурния правилник на Съда) (вж. т. 36 и 37)

3. Полицейско сътрудничество — Съдебно сътрудничество по наказателноправни въпроси — Рамково решение относно европейската заповед за арест и процедурите за предаване между държавите членки — Издаване на европейска заповед за арест за целите на наказателното преследване — Европейска заповед за арест и национално решение, въз основа на което е издадена тази заповед и което е издадено от прокурор, който може да се окачестви като издаващ съдебен орган по смисъла на член 6, параграф 1 от Рамковото решение — Липса на съдебен контрол на тези решения в издаващата държава членка преди предаването на издирваното лице от изпълняващата държава членка — Спазване на изискванията за ефективна съдебна защита — Липса (член 47 от Хартата на основните права на Европейския съюз; член 6, параграф 1 и член 8, параграф 1, буква в) от Рамково решение 2002/584 на Съвета, изменено с Рамково решение 2009/299) (вж. т. 49, 51 и 54 и диспозитива)

Диспозитив

Член 8, параграф 1, буква в) от Рамково решение 2002/584/ПВР на Съвета от 13 юни 2002 година относно европейската заповед за арест и процедурите за предаване между държавите членки, изменено с Рамково решение 2009/299/ПВР на Съвета от 26 февруари 2009 г., във връзка с член 47 от Хартата на основните права на Европейския съюз и практиката на Съда, трябва да се тълкува в смисъл, че не са изпълнени изискванията, присъщи на ефективната съдебна защита, от която трябва да се ползва лице, срещу което е издадена европейска заповед за арест за целите на наказателното преследване, ако както европейската заповед за арест, така и съдебният акт, на който тя се основава, са издадени от прокурор, който може да бъде квалифициран като „издаващ съдебен орган“ по смисъла на член 6, параграф 1 от това рамково решение, изменено с Рамково решение 2009/299, без посочената европейска заповед за арест и посоченият съдебен акт да подлежат на съдебен контрол в издаващата държава членка преди предаването на издирваното лице от изпълняващата държава членка.

( 1 ) ОВ C 262, 10.8.2020 г.